מסכת ברכות – דף-מקורות 26

(1) לסיים את המקורות מדף 25

[בענין הירושלמי, עיין עוד בראשית רבה פרשת בראשית טו:ז]

[בענין ברכת שהכל, עיין עוד שו"ת להורות נתן חט"ו סי' ג]

[בענין ברכת בורא מאורי האש, עיין עוד ירושלמי ברכות ח:ה "ב"ש אומרים שברא וכו'... אינו מתחד' בכל שעה", ובפירושי פני משה ר"ש סיריליאו מהר"א פולדא ועלי תמר שם]

[ועיין עוד בענין ברכת בורא מאורי האש בתוס' פסחים נג: ד"ה אין, חי' הר"ן שם ד"ה אין מברכין על האור, שו"ת הרשב"א ח"א סימן קנט, רא"ש ברכות פ"ח סו"ס ג, ספר המכתם פסחים קו. ד"ה אבל לא על האור, ספר המכתם פסחים קג. ד"ה בית שמאי אומרים נר ומזון, כלבו סימן מא "ולפיכך מברכין במוצאי שבת על האור היוצא מן האבנים ... ביוצר המאורות שהוא גם כן אור", שם "פורים שחל להיות במוצאי שבת ... שלא יהנה ממנו בלא ברכה", משנה ברורה רצו:לא, קיצור שו"ע צו:ט, גמרא ברכות ריש דף נג:, ואכמ"ל.]

בראשית רבה (וילנא) (פרשת בראשית) פרשה טו סימן ז

מה היה אותו האילן שאכל ממנו אדם וחוה, ר"מ אומר חטים היו כד לא הוה בר נש דיעה אינון אמרין לא אכל ההוא אינשא פיתא דחיטי מן יומוי, רבי שמואל בר ר' יצחק בעי קמי רבי זעירא א"ל אפשר חטים היו, אמר לו הין, א"ל והכתיב עץ, א"ל מתמרות היו כארזי לבנון, א"ר יעקב בר אחא איתפלגון רבי נחמיה ורבנן, רבי נחמיה אמר המוציא לחם מן הארץ שכבר הוציא לחם מן הארץ, ורבנן אמרי מוציא לחם מן הארץ שהוא עתיד להוציא לחם מן הארץ, שנאמר (תהלים עב) יהי פסת בר בארץ, לפת, תרין אמוראין פליגי, רבי חנינא בר יצחק ורבי שמואל בר אמי, חד אמר לפת לא פת היתה, וחורנה אמר לפת לא פת היא עתידה להיות, רבי ירמיה בריך קמיה דרבי זירא המוציא לחם מן הארץ וקלסיה, כרבי נחמיה אתמהא, אלא שלא לערב את האותיות...

שו"ת להורות נתן חלק טז סימן ג

לחכם אחד. ע"ד ששאל בנוסח הברכה שהכל נהיה בדברו, איך תקנו לומר תיבת "נהיה" בברכה שפירושה גם לשון שבירה, כבמשלי (י"ג י"ט) תאוה נהיה תערב לנפש וגו', ובמצודות שם פירש תיבת נהיה הוא ענין שבירה.

לענ"ד אתי שפיר על פי מה שכתב המג"א (סי' ד"ר סקי"ד) בשם חכמת מנוח דצריך לומר שהכל נהיה בסגו"ל תחת היו"ד שהוא לשון בינוני, ולא בקמ"ץ שהוא לשון עבר עיין שם. אבל בקרא דמשלי כתיב תאוה נהיה בקמ"ץ תחת היו"ד, ושורש התיבה היא בקמ"ץ דוקא וכתיב (יחזקאל ז' כ"ו) "הוה על הוה תבוא", בקמ"ץ תחת הוי"ו, ואף שהוא לשון עתיד וכדכתיב "תבוא" אלהבא - יעויין ש"ס עירובין (כא א) - והוה על הוה דיחזקאל היינו שברון, וכשורש "תאוה נהיה" במשלי, או "ושנתי נהיתה עליו" (יחזקאל ב' א'), וכמו שכתב רש"י ביחזקאל שם. אבל שהכל נהיה בדברו בסגו"ל תחת היו"ד לא מתפרש כלל לענין שברון.

תלמוד ירושלמי מסכת ברכות פרק ח הלכה ה

פיסקא ב"ש אומרים שברא וכו'. על דעתהון דבית שמאי אשר ברא פרי הגפן על דעתיהון דבית הלל בורי פרי הגפן. יין מתחדש בכל שנה ושנה האש אינו מתחד' בכל שעה.

פני משה מסכת ברכות פרק ח הלכה ה

פיסקא ב"ש אומרים שברא וכו'. ופריך א"כ על דעתיה דב"ש יאמרו אשר ברא פרי הגפן וכו' דלדידהו ברא הוא דוקא לשעבר ומשני שאני יין שהוא מתחדש וכו' ושייך בו ג"כ לשון בורא שהוא בורא תמיד אבל האש אינו מתחדש אלא כך היה בתחלת הבריאה כדלקמן:

עלי תמר מסכת ברכות פרק ח הלכה ה

יין מתחדש בכל שנה ושנה האש אינו מתחדש בכל שעה. פירוש דכל לשון הוה משמש בין לשון הוה בין לשון עבר ובין לשון עתיד כמ"ש הטו"ז או"ח ס"ו סק"ו עיין שם, וכ"ה בבבלי כאן, וב"ה סברו בורא דברא נמי משמע כמו שהעיר בפירוש עץ חיים בסידור תימני תכלאל בהגדה בברכת אשר גאלנו, לפיכך מברך אף לב"ש בורא פרי הגפן, אבל האש אינו מתחדש בכל שעה ולפיכך יש לברך שברא, וטעמייהו דב"ה י"ל שהרי גם האש אפשר להוציא משני רעפין תמיד או שי"ל שהפעל בורא שהוא הוה משמש כאן בלשון עבר. והנה זהו כהס"ד בבבלי אכן קשה לב"ש קושיות הבבלי והאם כתיב יוצר הרים ובורא רוח, וכתיב בורא השמים ונוטיהם, ואולי י"ל שלשון הברכה צריך להיות מבואר ומדוייק יותר...